|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА** **ПРОЕКТ НА НАРЕДБА ЗА УСЛОВИЯТА И РЕДА ЗА ОСЪЩЕСТВЯВАНЕ НА ПЪРВА ПРОДАЖБА НА ПРОДУКТИ ОТ РИБОЛОВ** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | Асоциация на производителите на рибни продукти – БГ ФИШ– получено по електронна поща на 28 април 2021 г.  | Във връзка с искане от Дирекция “Обща политика в областта на рибарството“ чрез е-mail от 02.03.2021 относно предоставен ни Проект на Наредба за условията и реда за осъществяване на първа продажба на продукти от риболов, Ви изпращаме нашето становище. Информираме Ви, че проектът на Наредба не е качен в секцията за обществено обсъждане в сайта на Министерството на земеделието, храните и горите, не го откриваме и в портала Strategy.bg. В тази връзка моля нашите коментари, бележки и препоръки да не се приемат като коментар за обществено обсъждане. |  |  |
|  |  | В прочита на проекта на Наредба установихме, че текстът най-вероятно не е съгласуван с Българската агенция по безопасност на храните (БАБХ). Моля, ако е съгласуван да ни запознаете с коментарите. Така разписан, проектът на Наредба дава голяма свобода на физически и юридически лица, които без да използват одобрени обекти регистрирани по Закона за ветеринарномедицинската дейност (ЗВМД) и отговарящи на изискванията на Закона за храните, имат възможност да извършват манипулации на суровини и храни от животински произход, движение и търговия с риба и други водни организми, с последващо препродаване в обекти за разпространение на храни и продукти на дребно и едро. Това доказва, че същите не могат да гарантират безопасност и качество на продукта (Чл. 10 от Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, нравилата относно здравеопазването на животните и хуманното отношение към тях, здравето на растенията и продуктите за растителна защита).  | Не се приема | Съгласно чл. 2., ал. (1), изречение второ от проекта на Наредба преработка на про-дукти от риболов се извършва само в обек-ти, одобрени по реда на чл. 31 от Закона за храните.Също така в чл. 3. (1) от проекта на Наред-ба е разписано че, *първа продажба на про-дукти от риболов се осъществява в реги-стрирани по реда на чл. 46а от Закона за рибарството и аквакултурите (ЗРА) цен-трове за първа продажба или от реги-стрирани по реда на чл. 46д от ЗРА ку-пувачи, вписани в регистъра по чл. 24, ал. 1 от Закона за храните.*Съгласно Глава пета от ЗРА центровете за първа продажба са специално изградени места за търговия с продукти от риболов, отговарящи на изискванията на [Закона за ветеринарномедицинската дейност](https://web.apis.bg/p.php?i=198384) и [Закона за храните](https://web.apis.bg/p.php?i=11205) (чл. 46, ал. 2 от ЗРА). Първа продажба на продукти от риболов извън центровете се извършва от регистрирани купувачи - юридически лица и еднолични търговци, притежаващи валидно удостоверение за регистрация по [Закона за храните](https://web.apis.bg/p.php?i=11205) (чл. 46д, ал. 2 от ЗРА). |
|  |  | Относно окачествяването, опаковането и етикетирането, считаме, че това е от компетенцията на БАБХ. Единственият начин за придвижване на суровини и храни от животински произход и тяхното етикетиране с разписано в законодателството за безопасност на храните. Така разписан, текстът създава противоречия с нормативната база, касаеща качеството и безопасността на храните, както и обратната проследяемост. | Не се приема | Предвид гореизложеното може да се изведе обосновано заключение, че проекта на Наредба **не разрешава** търговия и транспорт на риба и други водни организми на/от лица, които не отговарят на изискванията на Закона за храните.При първа продажба на продукти от рибо-лов се извършва категоризиране по отно-шение на свежест и размер на продуктите за които се прилагат общи стандарти съг-ласно Регламент (ЕО) № 2406/96 на Съвета от 26 ноември 1996 година относно определяне на общите стандарти за търговия с някои рибни продукти (OB L 334, 2.12.1996 г.) (Регламент № 2406/96). Съгласно чл. 46з от ЗРА категоризацията на продукти от риболов, в условията на първа продажба, се извършва по отношение на свежест и размер от лица, притежаващи свидетелство за категоризация на риба и други водни организми. Свидетелствата се издават след проведен курс за обучение и успешно положен изпит.Проектът на Наредба не противоречи с действащата нормативната база, касаеща качеството и безопасността на храните.В допълнение следва да се има предвид, че Българската агенция по безопасност на храните, която е компетентния национален орган за осъществяването на официален контрол на безопасността и качеството на храните в Република България, съгласува проекта на наредбата. |
|  |  | Относно някои конкретни текстове от проекта на Наредба, посочваме, че;Предлагаме чл. З, ал. 1 да стане; „Държавите-членки гарантират, че всички продукти от риболов се пускат в продажба или се регистрират първо в тръжен център, на регистрирани купувачи или на организации на производители." (Чл. 59, ал. 1 от Регламент (ЕС) 1224/2009). Не сме съгласни да се делегират права на регистрирани купувачи по Закона за рибарството и аквакултурите (ЗРА), ако нямат регистрация по Закона за храните (ЗХ), а ако имат само регистрация на транспортно средство, тъй като транспортното средство не е обект, в който може да се извършат обработка, преработка, опаковане, етикетиране, транспорт на храни от животински произход. Същото се отнася и за корабите от риболовния флот. В България няма регистрирани кораби-фабрики, тъй като не отговарят на изискванията, На тях не може да се извършва окачествяване, обработка, преработка, етикетиране и съхранение, нямат присъден ВС номер съгласно законодателството, и не фигурират в регистрите за одобрение на горепосочените дейности. | Не се приема | В текста на чл. 3, ал. 1 от проекта се съдържа императивна разпоредба, която задължава регистрираните купувачи да бъдат вписани в регистъра по чл. 24, ал. 1 от Закона за храните. Обхватът на чл. 3, ал. 1 не допуска осъществяване на първа продажба извън регистрирани по реда на чл. 46а от ЗРА центрове за първа продажба или от регистрирани по реда на чл. 46д от ЗРА купувачи.Също така в чл. 2, ал. 1, изречение второ от проекта на Наредба е предвидено преработката на продукти от риболов да се извършва само в обекти, одобрени по реда на чл. 31 от Закона за храните. |
|  |  | В чл. 6, ал. 3 не разбираме какво е основанието за определяне на 20 км. разстояние. |  | Член 68, параграф 6 от Регламент (ЕО) № 1224/2009 на Съвета от 20 ноември 2009 година за създаване на система за контрол на Съюза за гарантиране на спазването на правилата на общата политика в областта на рибарството (Регламент (ЕО) № 1224/2009), позволява на държавите-членки да освободят лицата от попълване на документ за превоз, ако продуктите от риболов се транспортират в пристанищната зона или на не повече от 20 км от мястото на разтоварване.Също така, текстът на разпоредбата на чл. 6, ал. 3 от проекта не въвежда ново изключение от задължението за съставяне на документ за превоз, тъй като същият кореспондира с чл. 6, ал. 4 от действащата Наредба № 4 от 2006 г. за условията и реда за осъществяване на първа продажба на риба и други водни организми. |
|  |   | В чл. 8, ал. 2 определяте не повече от 5 кг. на краен потребител. Не сме наясно какво е основанието. |  | Текстът на разпоредбата е съобразен с последните предложения за изменение на Регламент (ЕО) № 1224/2009. Взета е предвид разпоредбата на чл. 65 параграф 2 от Регламент 1224/2009, където е предвидено освобождаване от задължението за попълване и издаване на документ за първа продажба и предаване на информацията, когато продуктите от риболов след това не се предлагат на пазара, а се използват единствено за собствена консумация.Приложен е национален подход по отношение на допустимото количество продукти от риболов, които в условията на първа продажба могат да бъдат закупени, без документи, за собствена консумация, което е съобразено с годишното потребление на риба и рибни продукти на лице от домакинство, което за 2019 г. е 5.3 кг, а за 2020 г. - 5.6 кг. |
|  |  | В чл. 9 - не е ясно защо е нужно да се изготвя и подава втори път информация на края на месеца със заявление и с електронен подпис, при условие, че информацията в деня на разтоварването постъпва в ИАРА по видове и количество чрез електронния дневник. | Не се приема | Теглото на продуктите от риболов, пред-назначени за продажба по чл. 9, ал. 1 може да бъде различно от количеството разтоварени продукти от риболов.В допълнение, постъпващата информация за уловени и разтоварени количества продукти от риболов е необходима с оглед извършване от ИАРА на кръстосани проверки и анализи на вписаните данни, както и за валидиране на данните, вписвани в регистрите по чл. 16. |
|  |  | Чл. 13, ал. 1 - предлагаме да се допълни, че първа продажба се осъществява при определени стандарти и това трябва да се осъществява единствено в регистрирани обекти, отговарящи на ветеринарното законодателство. | Приема се по принцип | Общите стандарти при осъществяване на първа продажба на продукти от риболов са определени в Регламент № 2406/96.Съгл. чл. 46, ал. 1 от ЗРА първа продажба на продукти от риболов се осъществява в регистрирани центрове или от регистрирани купувачи, а съгл. ал. 2 на същия член центровете за първа продажба са специално изградени места за търговия с продукти от риболов, отговарящи на изискванията на Закона за ветеринарномедицинската дейност и Закона за храните. |
|  |  | В чл. 19 не става ясно и не е упоменато кой извършва инспекцията и кой е компетентният специалист да прави оценка за свежест и качество. Свежестта и качеството са част от безопасността на хранителния продукт, което означава че компетентният орган е БАБХ. | Не се приема | В чл. 46з от ЗРА са разписани функциите и е определен компетентният орган, който упражнява контрол по отношение на оценка за свежест и качество на продуктите от риболов. |
|  |  | В § 1, т.4 от Допълнителните разпоредби определението не отговаря на Регламентите от хигиенния пакет за преработка и обработка. | Не се приема | Легалната дефиниция за понятието „преработка“ не противоречи на определенията в европейското законодателство и е съобразена със спецификата на процеса, чрез който се приготвя представянето на продуктите от риболов, както и е съобразен с нуждите на подзаконовия нормативен акт. |